สวัสดีค่ะ หนู อายุ 23 ปี ค่ะ มีลูกแล้ว 2 คน คือตอนนี้หนูเครียดมากเลยค่ะ กินยาคุมจะหมดแผงแล้วแต่ประจำเดือนยังไม่มาเลยค่ะกินยาคุม 28 เม็ดอ่า ค่ะ หนูมีเพศสัมพันกับแฟนบ่อยค่ะ กลัวมาก แต่หนูกินยาคุมมา 3 ปีแล้วค่ะ ทุกครั้งเหลือ 2 เม็ดสุดท้ายมันจะมาแต่ตอนนี้มันยังไม่มาเลยค่ะ หนูจะตั้งท้องอีกไหมค่ะกังวลมากเลย
สวัสดีค่ะอาการประจำเดือนมาไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้นยาคุมกำเนิดถือว่า มีประสิทธิภาพสูงมากเมื่อเทียบกับวิธีอื่่น ๆ คุมกำเนิดได้ประมาณ 99%หากไม่มีความเสี่ยงในการตั้งครรภ์เลย หรือตรวจไม่พบการตั้งครรภ์ สามารถรับประทานยาต่อไปได้ และหากประจำเดือนยังไม่มาอยู่เกิน 2-3 เดือน แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ